Flipkart
ఫ్లిప్‌కార్ట్‌కు 140కోట్ల డాలర్ల నిధులు
ముంబయి: ఇ-కామర్స్‌దిగ్గజం ఫ్లిప్‌కార్ట్‌ తాజా ఫండింగ్‌ సిరీస్‌లో 1.40 బిలియన్‌ డాలర్లు అంటే 140 కోట్ల డాలర్ల నిధులను సేకరించింది. గడచిన పదేళ్ల చరిత్రలో ఇదే గరిష్టస్థాయిగా అంచనా వేస్తున్నారు. టెన్సెంట్‌, ఇబే మైక్రోసాప్ట్‌ సంస్థలు మొత్తంగా ఫ్లిప్‌కార్ట్‌లో 1.4 బిలియన్‌ డాలర్లు పెట్టు బడులు పెట్టారు. ఫ్లిప్‌కార్ట్‌ విలువలు 11.6 బిలియన్‌ డాలర్లుగా ఇన్వెస్టర్లు అంచనావేసారు. ఇబే కంపెనీ పెట్టుబడులతోపాటు వ్యూహాత్మక వాణిజ్యఒప్పందాలు కూడా ఫ్లిప్‌కార్ట్‌తో చేసుకుంది. ఇబే ఫ్లిప్‌కార్ట్‌లో నగదు పెట్టుబడులు పెడుతునే మరోపక్క ఇన ఇబే డాట్‌ఇన్‌ బిజినెస్‌ను ఫ్లిప్‌కార్ట్‌కు విక్రయిస్తోంది. ఇబే డాట్‌ఇన్‌ ఫ్లిప్‌కార్ట్‌లో భాగమేఅయినా స్వతం త్ర సంస్థగా పనిచేస్తుంది. భారత్‌ ప్రయా ణంలో తమతో పాటు మూడు సంస్థలు కల వడం గర్వకారణంగా ఉందని వెల్లడించారు. సాంకేతికత సాయంతో భారత్‌లోని వాణిజ్య రంగాన్ని మరింత ముందుకు తీసుకువెళ్లగల మని వ్యవస్థాపకులు సచిన్‌ బన్సాల్‌, బిన్ని బన్సాల్‌లు పేర్కొన్నారు. సిఇఒ ఇబే ఇంక్‌ డెవిన్‌ వెనిగ్‌ మాట్లాడుతూ ఇబే ఫ్లిప్‌కార్ట్‌తో కలవడం వల్ల ఫ్లిప్‌కార్ట్‌ మార్కెట్‌ వ్యూహం తమకు అనుకూలం అవుతుందని అన్నారు
. రెండు కంపెనీలకు భారత్‌లో గరిష్ట ప్రయో జనాలుంటాయన్నారు. జపాన్‌ సాప్ట్‌బ్యాంక్‌ గ్రూప్‌ ఇ-కామర్స్‌ కంపెనీ స్నాప్‌డీల్‌ను ఫ్లిప్‌కార్ట్‌కు విక్ర యించాలన్న కసరత్తులకు తెరపడింది. సాప్ట్‌ బ్యాంక్‌ మాసాయోషి సాన్‌ స్నాప్‌డీల్‌ మాతృసంస్థ జాస్పర్‌ ఇన్ఫోటెక్‌లో మెజార్టీ వాటా కలిగి ఉన్నారు. కంపెనీ ఎప్పటినుంచో తనవాటాను ఇతరులకు విక్రయించాలని అంచనా. టైగర్‌ గ్లోబల్‌ పెట్టుబడులున్న ఫ్లిప్‌కార్ట్‌కు విక్రయించే ప్రతిపాదనలు చేసింది కూడా. తమతమ పెట్టుబడులతో తాము మరింత ముందు కు పోతామని, ఉపాధికి ఎటుంటి భంగంకలగదని స్నాప్‌డీల్‌ వ్యవస్థాపకులు కునాల్‌ బెహల్‌, రోహిత్‌ బన్సాల్‌లు వెల్లడించారు. ఇబేఇండియా కొనుగోలుతో భారీఎత్తున ఇబేఇంక్‌ పెట్టుబడులకు ముందుకు రావడం సంతోషకరమని ఫ్లిప్‌కార్ట్‌ వ్యవస్థాపకులు పేర్కొంటున్నారు. 2007లో బెంగళూరు కేంద్రంగా ఫ్లిప్‌కార్ట్‌ను స్థాపించారు. పదేళ్ల ప్రయాణంలో ఫ్లిప్‌కార్ట్‌గ్రూప్‌ మింత్రా, జబాంగ్‌లను అధిగమించింది.